18. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 875 της 18/29 Δεκ. 1969 (ΦΕΚ Α΄ 284) Περί καθορισμού Περιφερειών Επιθεωρητών της Δ-ΔΑΜΚ του Γενικού Λογιστηρίου του Κράτους. Έχοντες υπ’ όψιν τας διατάξεις του από 29.9.1939 Β.Δ/τος «περί οργανώσεως της Υπηρεσίας Διαχειρίσεως Ανταλλαξίμων Μουσουλμανικών Κτημάτων», του αρθρ. 4 παρ. 3 του Ν.Δ. 3713/1957 «περί μέτρων αφορώντων εις την επιτάχυνσιν της ρευστοποιήσεως της ανταλλαξίμου περιουσίας κλπ.», του αρθρ. 14 του υπ’ αριθ. 862/1960 Β.Δ/τος «περί οργανώσεως του Γενικού Λογιστηρίου του Κράτους», του άρθρ. 22 του Ν.Δ. 4242/1962 «περί τροποποιήσεως και συμπληρώσεως φορολογικών και άλλων τινών διατάξεων», του αρθρ. 9 του Ν.Δ. 4441/1964 «περί τροποποιήσεως και συμπληρώσεως διατάξεών τινων «περί φορολογίας Οινοπνεύματος» κλπ.», του αρθρ. 19 του Νομ. 4464/1965 «περί τροποποιήσεως διατάξεών τινων του Υπαλληλικού Κώδικος», την υπ’ αριθ. 5724/Δ/7.3.69 απόφασιν του Πρωθυπουργού ως Υπουργού Προεδρίας Κυβερνήσεως, την υπ’ αριθ. 792/6.11.69 σύμφωνον γνωμοδότησιν του Α.Σ.Δ.Υ. και την υπ’ αριθ. 985/27.11.69 γνωμοδότησιν του Συμβουλίου Επικρατείας, προτάσει του Ημετέρου επί των Οικονομικών Υπουργού, απεφασίσαμεν και διατάσσομεν: Άρθρον μόνον.-Αι περιφέρειαι των Επιθεωρητών της Δ-ΔΑΜΚ του Γενικού Λογιστηρίου του Κράτους ορίζονται, ως κάτωθι: Ι.Θεσσαλονίκης, έδρα Θεσσαλονίκη. ΙΙ.Κοζάνης, έδρα Κοζάνη. Σελ. 268,02(γ) Τεύχος 492-Σελ. 6 ΙΙΙ.Χανίων, έδρα Χανιά. Αρμοδιότητες κατά τόπον: Ι.Περιφερείας: Επί των Γραφείων ΔΑΠ: Θεσσαλονίκης, Δράμας, Σερρών και Μυτιλήνης. II.Περιφερείας: Επί των Γραφείων ΔΑΠ: Κοζάνης, Εδέσσης, Καστορίας, Φλωρίνης και Ιωαννίνων. III.Περιφερείας: Επί των Γραφείων ΔΑΠ: Χανίων και Ηρακλείου. Εις τον Ημέτερον επί των Οικονομικών Υπουργόν, ανατίθεμεν την δημοσίευσιν και εκτέλεσιν του παρόντος. 